CELEX: 32019D0563
Language: bg
Date: 2019-04-08 00:00:00
Title: Решение (ЕС) 2019/563 на Съвета от 8 април 2019 година за сключване от името на Съюза на изменение 1 на Меморандум за сътрудничество NAT-I-9406 между Съединените американски щати и Европейския съюз

10.4.2019   
               
               
                  BG
               
               
                  Официален вестник на Европейския съюз
               
               
                  L 99/1
               
            
         РЕШЕНИЕ (ЕС) 2019/563 НА СЪВЕТА
         от 8 април 2019 година
         за сключване от името на Съюза на изменение 1 на Меморандум за сътрудничество NAT-I-9406 между Съединените американски щати и Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 6, втора алинея, буква а) и член 218, парaграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение 2018/538 на Съвета (2) изменение 1 на Меморандум за сътрудничество NAT-I-9406 между Съединените американски щати и Европейския съюз („Меморандум за сътрудничество NAT-I-9406“) беше подписано на 13 декември 2017 г., при условие на сключването му на по-късна дата.
                  
               
                     (2)
                  
                  
                     Изменение 1 на Меморандума за сътрудничество NAT-I-9406 разширява обхвата на сътрудничеството между страните, за да обхване всички фази на модернизацията на управлението на въздушното движение, включително дейностите по внедряване, с цел да се осигури глобална оперативна съвместимост. С него също се изменя структурата и управлението на Меморандума за сътрудничество NAT-I-9406, така че да се оптимизира изпълнението и управлението на извършваните по него дейности за сътрудничество.
                  
               
                     (3)
                  
                  
                     Необходимо е да се определят процедурни механизми за участието на Съюза в изпълнителното ръководство на Меморандума за сътрудничество NAT-I-9406 между Съдединените американски щати и Европейския съюз относно модернизацията на управлението на въздушното движение, научноизследователска и развойна дейност в областта на гражданското въздухоплаване и глобална оперативна съвместимост („Меморандум за сътрудничество NAT-I-9406А“), който се съдържа в допълнението към Изменение 1 и заменя Меморандум за сътрудничество NAT-I-9406.
                  
               
                     (4)
                  
                  
                     Поради това изменение 1 на Меморандума за сътрудничество NAT-I-9406 следва да бъде одобрено от името на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение 1 на Меморандум за сътрудничество NAT-I-9406 между Съединените американски щати и Европейския съюз (3) се одобрява от името на Съюза.
         
         
            Член 2
            Председателят на Съвета извършва от името на Съюза нотификацията, предвидена в член II.Б от изменение 1 на Меморандума за сътрудничество NAT-I-9406, за да изрази съгласието на Съюза да бъде обвързан с изменение 1 на Меморандума за сътрудничество NAT-I-9406 (4).
         
         
            Член 3
            След консултация със Специалния комитет, назначен от Съвета, Комисията определя позицията, която трябва да заеме Съюзът в изпълнителното ръководство на Меморандума за сътрудничество NAT-I-9406A и приложенията към него, както е посочено в член III от Меморандума за сътрудничество NAT-I-9406A,по отношение на следното:
            
                        а)
                     
                     
                        приемането на допълнителни приложения към Меморандум за сътрудничество NAT-I-9406A и допълнения към приложенията към Меморандум за сътрудничество NAT-I-9406А; и;
                     
                  
                        б)
                     
                     
                        приемането на изменения на приложенията към Меморандума за сътрудничество NAT-I-9406A и на допълненията към тези приложения.
                     
                  
         
            Член 4
            Без да се засяга член 3 от настоящото решение, Комисията може да предприема всякакви подходящи действия съгласно членове III, IV, V, VII и VIII от Меморандума за сътрудничество NAT-I-9406A.
         
         
            Член 5
            Комисията представлява Съюза в консултациите съгласно член XI от Меморандума за сътрудничество NAT-I-9406A.
         
         
            Член 6
            Комисията информира Съвета относно изпълнението на Меморандума за сътрудничество NAT-I-9406A, когато е необходимо, но най-малко веднъж годишно.
         
         
            Член 7
            Настоящото решение влиза в сила в деня на приемането му.
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Одобрение от 12 септември 2018 г. (все още непубликувано в Официален вестник).
         
            (2)  Решение (ЕС) 2018/538 на Съвета от 7 декември 2017 г. за подписването от името на Съюза и временното прилагане на изменение 1 на Меморандум за сътрудничество NAT-I-9406 между Съединените американски щати и Европейския съюз (ОВ L 90, 6.4.2018 г., стр. 1).
         
            (3)  Текстът на изменение 1 на Меморандум за сътрудничество NAT-I-9406 между Съединените американски щати и Европейския съюз е публикуван в ОВ L 90, 6.4.2018 г., стр. 3 заедно с решението за подписването му.
         
            (4)  Датата на влизане в сила на изменение 1 на Меморандума за сътрудничество NAT-I-9406 ще бъде публикувана в Официален вестник на Европейския съюз от генералния секретариат на Съвета.